Imtella' April 2, 2021 - Aġġornata 2 Ta' April, 2021 2:08pm L-Istati Uniti jaf ma jkollhiex bżonn il-vaċċin tal-Astra Zeneca anke jekk l-awtoritajiet regolatorji tal-pajjiż japprovaw l-uża tiegħu. Kien it-tabib magħruf Anthony Fauci li iddikjara dan hekk kif il-konsulent ewlieni tal-White House dwar il-Covi-19 kien qed jitkellem mal-mezzi tax-xandir internazzjonali. Dr Fauci qal li l-Istati Uniti għandha biżżejjed ftehim ma' kumpaniji oħra biex tlaqqam il-popolazzjoni u għalhekk m'għandhix bżonn il-vaċċin tal-Astra Zeneca. Il-vaċċin tal-Astra Zeneca ilu l-ġimgħat fl-aħbarijiet wara rapporti li persuni li ħaduh sofrew kumplikazzjonijiet f'saħħithom. Madankollu l-Aġenzija Ewropea tal-Mediċini (EMA għamlitha ċara li l-benefiċċju tiegħu huwa ikbar mir-riskji li jista' jkun hemm. Huwa għalhekk li sa din il-ġimgħa stess hija appellat lill-pajjiżi Ewropej biex jibqgħu għaddejjin bl-użu tiegħu.